
RAPORT 

asupra proiectului de Lege privind aprobarea Ordonanţei de urgenţă a Guvernului nr.60/2010 pentru modificarea şi completarea Ordonanţei de urgenţă a Guvernului nr.63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex - ISPA şi PHARE finanţate de Uniunea Europeană
                    În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.60/2010 pentru modificarea şi completarea Ordonanţei de urgenţă a Guvernului nr.63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex - ISPA şi PHARE finanţate de Uniunea Europeană, trimis cu adresa nr. PL-x 598 din 9 noiembrie 2010, înregistrată sub nr. 21/311 din 11 noiembrie 2010.


Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în şedinţa din 20 octombrie 2010.
Consiliul Legislativ a avizat favorabil iniţiativa legislativă cu observaţii şi propuneri, conform avizului nr.827 din 29 iunie 2010.

Comisia juridică, de disciplină şi imunităţi a avizat favorabil proiectul de lege, conform avizului  nr. 31/960 din 16 noiembrie 2010. 

Iniţiativa legislativă supusă dezbaterii are ca obiect de reglementare aprobarea Ordonanţei de urgenţă a Guvernului nr.60/2010 pentru modificarea şi completarea Ordonanţei de urgenţă a Guvernului nr.63/2007, intervenţiile legislative preconizate vizând, printre altele, definirea noţiunii de autoritate contractantă, stabilirea modalităţilor de utilizare a veniturilor din executarea garanţiilor de bună execuţie sau a garanţiilor pentru plăţile  finale.


De asemenea, prin noile reglementări se are în vedere şi repartizarea veniturilor încasate din executarea garanţiilor de bună execuţie pentru contractele reziliate înainte de începerea derulării activităţilor pentru care autoritatea contractantă nu a efectuat nicio plată finanţatorilor fondurilor externe nerambursabile.
Totodată, veniturile încasate din executarea garanţiilor de participare la licitaţii, executarea garanţiilor de bună execuţie, executarea garanţiilor pentru plăţile finale, executarea garanţiilor aferente sumelor reţinute, din sumele reţinute şi din penalităţile de întârziere în executarea contractelor se repartizează finanţatorilor în mod corespunzător procentelor de participare a acestor surse. În cazul în care cofinanţarea este asigurată dintr-un împrumut de la o instituţie financiară internaţională, repartizarea veniturilor se realizează către bugetul de stat, în mod corespunzător procentelor de participare a acestor surse. Sumele aferente contribuţiei Comunităţii Europene vor fi lichidate, de regulă, cu ocazia declaraţiilor finale.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă mai sus menţionată în şedinţa din 23 noiembrie 2010. 
La dezbaterea acestui proiect de lege au fost prezenţi, în calitate de invitaţi, din partea Ministrului Finanţelor Publice, doamna Eladia Prandea – director general adjunct şi doamna Mihaela Cernăzeanu – consilier juridic.
          La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi                       21 deputaţii.

          În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.60/2010 pentru modificarea şi completarea Ordonanţei de urgenţă a Guvernului nr.63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex - ISPA şi PHARE finanţate de Uniunea Europeană, în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor ordinare.                                                                                                                                                                                      
                  PRESEDINTE,      


                    SECRETAR,                                                                                                                                                                                                             


                          
                                                                

                 Mihai TUDOSE                                              Horia GRAMA                                
        Şef serviciu,

Graziella  Segărceanu  
[image: image1.png]ROMANIA



 
PARLAMENTUL ROMÂNIEI

CAMERA DEPUTAŢILOR
	COMISIA PENTRU POLITICĂ          

       ECONOMICĂ, REFORMĂ

             ŞI PRIVATIZARE

    
	
	                           Bucureşti, 23.11.2010
                                                  

                           Nr. 21/311
                           PL-x  598



BIROULUI  PERMANENT  
AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.60/2010 pentru modificarea şi completarea Ordonanţei de urgenţă a Guvernului nr.63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex - ISPA şi PHARE finanţate de Uniunea Europeană, trimis, spre dezbatere în fond, în procedură de urgenţă, cu adresa              nr. PL-x 598 din 9 noiembrie 2010, înregistrată sub nr. 21/311 din 11 noiembrie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
PREŞEDINTE,
                                                       Mihai  TUDOSE

